Source: http://primarph.ro/sport?page=8
Timestamp: 2018-12-16 02:59:52+00:00

Document:
Andreea Chitu, campioana europeana!
Sportiva Andreea Chițu, legitimată la CS Steaua – CSM Ploiești, a devenit campioană europeană și, totodată, campioană olimpică europeană, câștigând medalia de aur la categoria “52 kg” la întrecerea de judo din cadrul Jocurilor Olimpice Europene de la Baku în Azerbaidjan, la start aliniindu-se 27 de sportive.
Andreea Chițu devine astfel, pentru a doua oară în carieră, campioană europeană, după reușita din 2012, de la Celiabinsk (Rusia), ultimii doi ani aducându-i argintul (Budapesta, 2013) şi bronzul (Montpellier, 2014) în competiţia continentală.
Cupa Prahova la Aeromodele, la Baicoi
Sambata, 20 iunie a.c., de la ora 12, Sala de Sport a orasului Baicoi va gazdui “Cupa Prahova” – Etapa Mondiala de Aeromodele Categoria F1 Maxindoor.
Organizatorii manifestarii sunt Primaria Baicoi (primar Ciprian Statescu), Inspectoratul Scolar Judetean Prahova, Palatul Copiilor Ploiesti, Casa de Cultura Baicoi, Liceul Tehnologic “Constantin Cantacuzino” Baicoi.
Iata si echipele participante:
CLUBUL COPIILOR GĂEŞTI
CLUBUL COPIILOR “MARIAN FRANGULEA“ MIZIL
C.S.U. PLOIEŞTI C.S.U. PITEŞTI
C.S.U. GALAŢI
C.S. ATLANTIS-ARIPILE BRAŞOV
AEROCLUBUL ROMÂNIEI PITEŞTI
C.S. VOINŢA TÂRGU-MUREŞ.
Primele transferuri la CSM Ploiesti
În timp ce sportivii sunt în vacanţă, conducerea clubului caută soluţii pentru a întări lotul cu care CSM Ploieşti a promovat în Liga Naţională de handbal masculin, negocierile purtându-se zilnic cu diverşi jucători, atât români, cât şi străini, scrie pagina oficiala a clubului ploiestean.
Primele mutări au fost făcute deja, fraţii gemeni Alexandru şi Răzvan Farcaş (foto), de la CSM Oradea, şi Cosmin Capotă, de la CSM Bucureşti, semnând contracte cu clubul ploiestean valabile pentru sezonul următor, cu opţiune de prelungire pentru încă un an. Alexandru şi Răzvan Farcaş vor împlini curând, pe 25 iunie, 25 de ani, evoluează pe posturile de extremă stângă, respectiv centru, şi au fost antrenaţi de Dragoş Dobrescu la lotul naţional de tineret, făcând parte din aceeaşi generaţie cu Alexandru Tărîţă, un alt handbalist sosit la Ploieşti în iarnă, de la Ştiinţa Bacău. De altfel, cei doi sunt originari chiar din Bacău, iar înainte de a ajunge la CSM Oradea, cu care au încheiat ultimul sezon pe locul al treilea, fără a participa la barajul de promovare din cauza refuzului clubului lor, au mai evoluat pentru Rom Cri Braşov. Cosmin Capotă a evoluat în sezonul trecut în Liga Naţională, pentru vicecampioana CSM Bucureşti, joacă la linia de 9 metri şi a împlinit tot 25 de ani pe 13 mai.
Radu Valahu vine la Baicoi
Asociatia Romana de Skandenberg organizeaza duminica, 14 iunie 2015, de la ora 10.30, in Sala de Sport a Orasului Baicoi, concursul interjudetean “Sportul te face mare”. Invitatul special al acestui eveniment este Radu Valahu.
Actiunea este organizata cu ajutorul urmatoarelor institutii: Ministerul Educatiei si Cercetarii Stiintifice, Inspectoratul Scolar Judetean Prahova, Primaria Orasului Baicoi, Palatul Copiilor Ploiesti, Casa de Cultura Liliesti si Liceul Tehnologic “Constantin Cantacuzino“ Baicoi.
Liga de fotbal de la Sinaia, la a VI-a editie
Primăria oraşului Sinaia, în parteneriat cu Clubul Sportiv Carpaţi Sinaia, organizează, în perioada 30 mai – 21 iunie 2015, cea de-a VI-a ediţie a Ligii de Fotbal, competiţie dedicată sportivilor amatori din Sinaia. La turneul din acest an vor concura 13 echipe, totalizând un număr de 156 de jucători. Ceremonia de deschidere va avea loc sâmbătă, 30 mai, orele 12.00, pe baza sportivă a Colegiului “Mihail Cantacuzino”, acolo unde se vor desfăşura şi meciurile din cadrul competiţiei. Duminică, 21 iunie 2015, începând cu orele 12.00, este programată marea finală care va stabili echipa câştigătoare a anului.
“Sinaia este un oraș dedicat sportului, în toate formele sale, iar Liga de Fotbal este o competiție în care fair-play-ul și munca în echipă reprezintă rețeta sigură a succesului. Le doresc mult noroc și multă energie tuturor participanților și îi felicit pe organizatori pentru faptul că au reușit să facă din această competiție un eveniment cu tradiție”, a declarat Vlad Oprea, primarul oraşului Sinaia.
În pauzele meciurilor, toți cei prezenți vor putea participa la concursuri interactive organizate pentru suporteri, iar în weekend-uri vor fi organizate tombole cu premii. Toţi participanţii vor primi echipamente complete de joc, iar valoarea premiilor puse în joc este de 4000 de euro. De asemenea, se vor acorda premii speciale pentru: cel mai tânăr jucător şi cel mai vârstnic jucător, cel mai bun portar, cel mai tehnic jucător al turneului, cea mai bună galerie, cel mai frumos steag de galerie, cel mai fair-play gest al unui jucător şi titlul de golgheter al ediției.
Terenurile scolilor din Busteni au fost modernizate
Începând de săptămâna trecută, elevii din Bușteni au terenuri de sport moderne. Atât terenul de fotbal din incinta Școlii ”Nestor Urechea” din Bușteni, cât și cel al Școlii ”Regina Elisabeta” din Poiana Țapului au fost acoperite cu gazon sintetic.
Curatenie de … indisciplina: Doua titulare pleaca de la CSM Ploiesti
Jucătoarele Sanja Vlaskalic şi Oana Ionescu nu mai fac parte, începând din această săptămână, din lotul echipei de handbal feminin a clubului CSM Ploieşti. Decizia a fost luată în cadrul Comisiei de sport a clubului şi a survenit ca urmare a unor acte de indisciplină ale celor două sportive, petrecute înaintea meciului de sâmbătă, de la Craiova. Evenimentele în cauză au făcut ca jucătoarele să nici nu figureze în raportul de joc la partida cu oltencele. Extrema stângă Oana Ionescu (29 ani) mai avea contract până la sfârşitul acestei luni, iar interului Sanja Vlaskalic (31 ani) îi expira înţelegerea cu clubul la finalul lunii iunie, scrie pagina oficiala a clubului ploiestean.
Ania Caill, sportiva Romaniei la schi alpin, vine la Busteni
Ania Caill, cea mai valoroasă sportivă din România la schi alpin, va susține sâmbătă o conferință de presă, alături de Puiu Gașpar, secretarul general al Federației Române de Schi și Biatlon și de Emanoil Savin, primarul orașului Bușteni. Conferința va avea loc la Primăria Bușteni, în data de 16 mai 2015, orele 13.30.
Sportiva, în vârstă de 19 ani, este legitimată la Clubul Sportiv Caraimanul Bușteni și se situează în top 200 mondial la trei discipline: coborâre, super G și super-combinată, cu un total de 8 podiumuri la cursele internaționale din acest sezon.
În cadrul Campionatului Național al Franței, Ania Caill a avut un parcurs excelent, reușind să ocupe locuri fruntașe la probele de coborâre și super-uriaș, la categoria juniori.
Handbal juniori 2: CS Brazi, o remiza la turneul semifinal de la Craiova
Tinerii elevi pe semicerc ai profesorilor Cristian Dumitru şi Leonard Cristescu, ajunşi în penultimul act al Campionatului Naţional rezervat categoriei de vârsta 15 ani, s-au lovit la Craiova, efectiv de trei forţe ale handbalului juvenil românesc, echipe cu un bogat palmares în spate, anume Potaissa Turda (bronz la ediţia precedentă), CSM Progresul Băileşti (pretendentă la titlu în acest an) şi, nu în ultimul rând, reprezentanta oraşului gazda turneului semifinal 2, CSS Craiova.
S-a jucat fiecare cu fiecare, toate disputele din Sala ''Ion Constantinescu'' fiind deosebit de aprinse, poate mai pătimaşe decât la fotbal, finalmente obţinând paşapoartele pentru fază decisivă a desemnării laureatelor ediţiei 2014/2015, previzibil am spune, Progresul Băileşti şi HC Potaissa Turda.
CS Brazi a remizat în prima partidă cu Turda (într-un fel surpriză întregii competiţii), pierzând ulterior celelalte două jocuri, ratând astfel calificarea la turneul final. Totuşi, faptul c-a ajuns între primele 16 echipe ale ţării (din 90 care s-au aliniat la start) poate fi considerată o performanţă, bilanţul general al participării în actuala ediţie de campionat fiind unul peste aşteptări: 20 de victorii (maxim) în grupele preliminarii zonale, 4 victorii şi o înfrângere la turneul semifinal 1 de la Satu Mare, un egal şi două înfrângeri la turneul semifinal 2 de la Craiova. Din toamnă vor evolua la Juniori II.
Reusita: CSM Ploiesti, promovare in Liga Nationala de handbal masculin
Cu două etape înaintea finalului campionatului, handbaliştii de la CSM Ploieşti au putut sărbători, sambata, promovarea matematică în Liga Naţională. Gheorghe Roman şi colegii lui au trei puncte avans faţă de HC Argeş, un meci mai puţin disputat şi avantajul rezultatelor directe, asta ca să nu mai vorbim de faptul că, în ultimele două runde, vor da piept cu Vicov Bucovina şi LPS Piatra Neamţ, formaţii din subsolul clasamentului care nu au cum să le pună probleme.
Partida cu „lanterna” Seriei A, CSU Târgovişte, a fost mai uşoară decât un antrenament, golurile curgând în poarta oaspeţilor indiferent de formula pe care tehnicienii noştri au trimis-o pe teren. La o asemenea diferenţă de valoare, n-ar fi de consemnat decât modul în care a scurs scorul: 4-0 (minutul 4), 7-2 (minutul 9), 16-2 (minutul 22), 20-4 (pauză), 24-4 (minutul 37), 30-7 (minutul 44), 35-9 (minutul 50), 43-13 (minutul 60).
Ar mai fi de remarcat câteva aspecte: faptul că tehnicienii noştri au încercat să împartă echitabil minutele tuturor jucătorilor folosiţi, situaţiile inedite de a nu se acorda nicio eliminare de „2 minute” şi de a nu consemna nicio aruncare de la „7 metri” în contul CSM-ului, precum şi câteva performanţe individuale, precum cele 6 goluri ale tânărului Hodorogea ori faptul că Gheorghe Roman a înscris nu mai puţin de şapte goluri în ultimele zece minute ale confruntării.
Pentru CSM Ploieşti urmează, peste două săptămâni, deplasarea din Moldova, pentru jocul cu Vicov Bucovina, apoi, în ultimul weekend din mai, partida cu LPS Piatra Neamţ, prin care se despart de Divizia A.
Arbitri: Alin Borugă şi Cristian Mara (Bucureşti).
Andreea Chitu, locul I la Grand Prix-ul de la Zagreb
În perioada 1-3 mai, la Zagreb (Croaţia), a avut loc Grand Prix-ul de judo seniori, la care au participat 433 de sportivi reprezentând 55 de ţări de pe toate continentele. Sportiva legitimată la CS Steaua - CSM Ploieşti, Andreea Chiţu, a reuşit să ocupe locul I la categoria 52 kg după ce a trecut, pe rând, de Barbara Maros (Ungaria), Odett Giuffrida (Italia), Distria Krasniqi (Kosovo) şi, în finală, de Yuka Ryzhova (Rusia).
În urma acestei performanţe, Andreea a obţinut încă 300 de puncte în cursa calificării pentru Jocurile Olimpice din 2016, de la Rio, consolidându-şi, astfel, poziţia secundă în clasamentul mondial, scrie csmploiesti.ro.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM